EkBass/fiwiki-20250220-pages-articles huggingface dataset:
Baltologia

Bal­to­lo­gia eli balttilainen filologia on kielitieteen ala, joka tutkii balttilaisia kieliä. Alan tutkijaa kutsutaan baltologiksi. Balttilaiset kielet ovat kielitieteellisesti merkittäviä, koska niissä on säilynyt monia vanhakantaisia piirteitä indoeurooppalaisesta kantakielestä. Liettuaa pidetään indoeurooppalaisista nykykielistä kaikkien vanhakantaisimpana. Tieteenalalla tutkitaan myös kielikontakteja, erityisesti latvian ja suomalais-ugrilaisten kielten välillä. Suomessa myös suomalaisen ja latvialaisen tai liettualaisen kulttuurin, kirjallisuuden ja kansanperinteen vertailu kuuluu tutkimusalaan. Suomessa baltologiaa voi opiskella Helsingin yliopistossa slavistiikan ja baltologian opintosuunnassa. Helsingissä baltologit vertailevat liettuan, latvian ja suomen sanastoja, muun muassa lainasanoja, balttilaisten ja suomalais-ugrilaisten kielten fraseologiaa sekä balttilaisten ja suomalais- ugrilaisten kielten lauseoppia. Lisäksi Helsingin yliopistossa tehdään balttilasten kielten nimistöntutkimusta ja sosiolingvistiikkaa ja tutkitaan balttilaisten ja suomalais-ugrilaisten kielten historiaa, balttilaista kirjallisuutta ja kulttuuria. Vuosina 1902–2001 Suomessa tehtiin yksi baltologian alan väitöskirja. == Katso myös == * Kuurin kieli * Kuurit * Kurseniekit * Latgallin kieli * Latgallit * Latvialaiset * Liettualaiset * Muinaispreussi * Muinaispreussilaiset * Samogiitti == Lähteet == Luokka: Kielitiede
Käyrästunturi

Käyrästunturi on Rovaniemen ainoa tunturi, joka sijaitsee kaupungin pohjoissosassa, linnuntietä noin 55 km Rovaniemen keskustasta kohti Sodankylää. Tunturi kohoaa 347 metrin korkeuteen merenpinnasta ja se on jyrkkäpiirteinen. Hyvällä ilmalla tunturin huipulle näkyvät sekä Luosto että Pyhätunturi. Käyrästunturin huipulla on teleliikennemasto ja Metsähallituksen päivätupa, halkovaja ja puusee. Päivätuvassa on kamina, pöytä ja pari penkkiä. Tupaan saa tuoda lemmikkieläimiä vain muiden tuvan käyttäjien suostumuksella. Päivätupa on tehty hirrestä, se on entinen palovartijan tupa. Päivätuvan lisäksi läheisyydessä on huipulta eteläkaakon suunnassa hirsirakenteinen laavu tunturin alarinteessä, huipulle johtavan moottorikelkkauran varrella. Tunturin luoteispuolella on Tunturilammit-niminen lampi, jonka pohjoisrannalla on hirsikota. Sekä laavun että kodan lähettyvillä on kuivakäymälä ja puuliiteri, laavulla on tulipaikka ja kodassa tulisija. == Lähteet == Luokka:Suomen tunturit Luokka:Rovaniemen luonto
Race Across The World Suomi

Race Across the World Suomi on suomalainen tositelevisiokilpailu, jossa kahden hengen joukkueet kilpailevat siitä, ketkä heistä matkustavat nopeimmin lähtöpisteestä takaisin Suomeen, kun he saavat käyttää vain maalla ja merellä kulkevia liikennevälineitä. Ohjelman esittäminen alkoi MTV3-kanavalla keväällä 2024. Ohjelmaa juontaa Ernest Lawson. Ohjelma perustuu Bafta-palkittuun brittiläiseen Race Across the World -seikkailuformaattiin, joka on samankaltainen kuin Suomessakin esitetty Amazing Race -formaatti. ==Formaatti== Ohjelma on yhdistelmä Interrail-matkustamista sekä reppureissailua. Kahdesta henkilöstä koostuvien joukkueiden täytyy kisata tietystä maasta Suomeen. Matkan teko on kuitenkin tehty vaikeammaksi, sillä parit eivät saa käyttää lainkaan lentokoneita matkustamiseen, vaan heidän pitää turvautua muihin maalla sekä merellä kulkeviin ajoneuvoihin, kuten autoihin, juniin tai laivoihin. Kulkutavan he saavat itse päättää, mutta valinnat täytyy tehdä järkevästi, sillä kilpailijoille on kilpailun alussa annettu vain rajallinen määrä käteistä. Heillä ei ole mukana myöskään luottokortteja tai älylaitteita, vaan heidän pitää tukeutua paikallisten apuun. Rahojen pitää riittää koko matkan ajan. Matkalla kotiin on viisi välietappia, joilla kilpailijoiden pitää matkustaa tiettyyn kohteeseen uudessa maassa, joka on reitillä kohti Suomea. Kunkin etapin päätepisteelle viimeiseksi saapunut pari on vaarassa pudota kilpailusta ennenaikaisesti. Se pari, joka saapuu ensimmäisenä maaliin, kruunataan voittajajoukkueeksi. ==Ensimmäinen tuotantokausi== Race Across the World Suomen ensimmäisellä kaudella kilpailijat aloittavat matkan Afrikan pohjoisosasta, Marokosta, ja kulkevat lukuisten Euroopan maiden halki kotimaahan, Suomeen. Kilpailijoilla on siis linnuntietä pitkin mitattuna noin 5 000 kilometriä matkattavaa, jonka voivat taittaa haluamallaan tavalla, poislukien lentämällä. Joukkueita kaudella on kuusi, ja ne koostuvat suomalaisista pareista, joilla on jokin keskinäinen suhde. Parit ovat: Jutta Larm ja puoliso Juha Larm, Juha Itkonen ja poika Jalo, lapsuudenystävät MolyBros, Minttu Kaulanen ja tytär Jasmin, Meeri Koutaniemi ja ystävä Meiju Niskala, sekä Niko Saarinen ja äiti Outi Mykkänen. https://www.is.fi/viihde/art-2000010226180.html ===Kilpailijat=== Nimi Ikä Suhde toisiinsa Tulos kilpailussa Niko Saarinen & Outi Mykkänen Poika ja äiti Jutta Larm & Juha Larm Pariskunta Juha Itkonen & Jalo Itkonen Isä ja poika Michele Murphy-Kaulanen & Jasmin Isomäki Äiti ja tytär MolyBros (Ibrahim Manza & Abdirahman Keinaan) Lapsuudenystävät Meeri Koutaniemi & Meiju Niskala Taiteilijaystävät ===Kilpailun reitti=== Etappi Lähtöpiste Päätepiste 1 Jemaa el-Fnaan basaari Marrakech, Marokko Gibraltar ==Katso myös== *Amazing Race Suomi ==Lähteet== Luokka:Suomalaiset televisio-ohjelmat Luokka:2020-luvun televisiosarjat
Suomen valtiosääntöoikeudellinen seura

Suomen valtiosääntöoikeudellinen seura on suomalainen oikeustieteellinen yhdistys. Seuran tarkoituksena on koota yhteen valtiosääntöoikeuden tutkijoita ja muita harrastajia, edistää valtiosääntöoikeudellista tutkimusta ja kehittää valtiosääntöoikeutta lainsäädännössä ja käytännössä demokratian, oikeusvaltioperiaatteen, kansainvälisten ihmisoikeusasiakirjojen, kotimaisen perusoikeusjärjestelmän sekä Euroopan unionin perusoikeuskirjan hengessä. Suomen valtiosääntöoikeudellinen seura perustettiin vuonna 1982. Seura on International Association of Constitutional Law (IACL) ‐järjestön Suomen osasto sekä Tieteellisten seurain valtuuskunnan jäsen. Tarkoituksensa toteuttamiseksi seura on järjestänyt kokouksia, symposiumeja ja konferensseja sekä lähettänyt edustajia kansallisiin ja kansainvälisiin valtiosääntöoikeutta käsitteleviin tilaisuuksiin. Suomen valtiosääntöoikeudellinen seura on ylläpitänyt vuodesta 2013 alkaen Perustuslakiblogia, jossa julkaistaan asiantuntijakirjoituksia suomalaisten valtiosääntökäytäntöjen nykytilasta, perus- ja ihmisoikeuksien soveltamiskäytännöistä sekä eurooppalaisen valtiosääntökehityksen keskeisistä piirteistä. Blogin perustivat kesällä 2013 Helsingin yliopiston valtiosääntöoikeuden professori Tuomas Ojanen, valtiosääntöoikeuden dosentti Juha Lavapuro ja European University Instituten kansainvälisen oikeuden ja ihmisoikeuksien professori Martin Scheinin. Blogin vastaavana toimittajana toimii nykyään Itä-Suomen yliopiston sosiaalioikeuden yliopistolehtori Pauli Rautiainen. Vuonna 2020 Oikeuspoliittinen yhdistys Demla myönsi Perustuslakiblogille Oikeudenturvaaja-tunnustuksen perus- ja ihmisoikeuksien sekä oikeusvaltioperiaatteen toteutumisen puolesta tehdystä työstä. == Lähteet == Luokka:Suomalaiset tiedeyhdistykset Luokka:Valtiosääntöoikeus
Trondenesin kirkko

Trondenesin kirkko () on Harstadin kunnassa Tromssan läänissä Norjassa sijaitseva maansa pohjoisin keskiaikainen kivikirkko. Se rakennettiin noin vuonna 1400. ==Kuvia== Trondenes Kirke.1.JPG|Alttari Trondenes Kirke.5.JPG|Urut ==Lähteet== ==Aiheesta muualla== Luokka:Harstad Luokka:Norjan kivikirkot
Harstadin kirkko

Harstadin kirkko () on Harstadin kunnassa Tromssan läänissä Norjassa sijaitseva vuonna 1958 valmistunut kirkko. Sen suunnitteli arkkitehti Jan Inge Hovig. ==Kuvia== Harstad kirke inne.jpg|Alttari ==Lähteet== ==Aiheesta muualla== Luokka:Norjan kivikirkot kirkko
Jan Inge Hovig

Jan Inge Hovig (11. toukokuuta 1920 Verran – 4. kesäkuuta 1977) oli norjalainen arkkitehti. Hän valmistui Norjan teknillisestä korkeakoulusta vuonna 1946. Hovig osallistui Pohjois-Norjan jälleenrakennushankkeeseen toisen maailmansodan jälkeen ja hänen suunnittelemiaan rakennuksia on muun muassa Narvikissa, Harstadissa ja Tromssassa. Hovig meni vuonna 1977 naimisiin televisiokokki ja keittokirjailija Ingrid Espelid Hovigin kanssa, mutta kuoli pian häiden jälkeen. ==Töitä== Alfheim svømmehall.jpg|Alfheimin uimahalli, Tromssa (1957) Harstad kirke.JPG|Harstadin kirkko (1958) Tromsdalen Church.jpg|Jäämerenkatedraali, Tromssa (1965) ==Lähteet== Luokka:Norjalaiset arkkitehdit Luokka:Vuonna 1920 syntyneet Luokka:Vuonna 1977 kuolleet
Hovig

Hovig tarkoittaa seuraavia asioita: ==Sukunimenä== * Ingrid Espelid Hovig (1924–2018), norjalainen televisiokokki ja keittokirjailija * Jan Inge Hovig (1920–1977), norjalainen arkkitehti ==Etunimenä== * Hovig Demirjian (s. 1989), kyproslais-armenialainen laulaja
Hallvard Trætteberg

Hallvard Trætteberg (21. huhtikuuta 1898 Løten – 21. marraskuuta 1987 Oslo) oli norjalainen heraldikko ja taidemaalari. Hän suunnitteli nykyisin käytössä olevan version Norjan vaakunasta sekä useita kymmeniä kuntavaakunoita. Trætteberg painotti yksinkertaisuuden merkitystä heraldiikassa ja haki innoitusta keskiajalta. ==Töitä== ===Kuntavaakunoita=== Andøy komm.svg|Andøy Kongsberg komm.svg|Kongsberg Coat of Arms of Mandal.svg|Mandal Melhus komm.svg|Melhus Ringerike komm.svg|Ringerike Tromsø komm.svg|Tromssa ===Läänien vaakunoita=== Nordland våpen.svg|Nordlandin lääni Troms våpen.svg|Tromssan lääni ===Muita=== Coat of arms of Norway.svg|Norjan vaakuna ==Lähteet== Luokka:Heraldikot Luokka:Norjalaiset taidemaalarit Luokka:Vuonna 1898 syntyneet Luokka:Vuonna 1987 kuolleet
Morgan Fisher

Stephen Morgan Fisher (s. 1. tammikuuta 1950 Lontoo, Britannia) on brittiläinen kosketinsoittaja. Hän on esittänyt urallaan niin brittipoppia, glam rockia, uutta aaltoa kuin ambientiakin. == Ura == Fisher soitti 1960-luvun lopulla Hammond-urkuja yhtyeessä Love Affair. 1970-luvun alussa hän liittyi klassisvaikutteista rockia soittaneeseen Morganiin, jota johti entinen Queen-laulaja Tim Staffell. Vuonna 1973 hän liittyi Mott the Hoopleen, ja hän jatkoi myös sitä seuranneissa Mott- ja British Lions -kokoonpanoissa. Vuosikymmenen lopulla hän perusti Pipe Records -nimisen levy-yhtiön ja tuotti muun muassa Dead Kennedysin, Jane Countyn ja Cherry Vanillan levyjä. Fisher julkaisi saksofonisti Lol Coxhillin kanssa vuonna 1980 Slow Music -nimisen ambient-albumin. Hybrid Kids -nimellä hän julkaisi A Collection of Classic Mutants -nimisen albumin, joka oli sisältävinään tuntemattomien uuden aallon yhtyeiden esittämiä versioita vanhoista pophiteistä. Todellisuudessa kappaleet oli äänittänyt Fisher ystäviensä kanssa. Hybrid Kidsiltä ilmestyi vuonna 1982 albumi Claws, joka sisälsi joululauluja. Fisher muutti 1980-luvulla Japaniin ja julkaisi ambient-albumeja. Hän teki myös yhteistyötä Yoko Onon kanssa, mistä seurasi vuonna 1990 albumi Echoes of Lennon. Vuonna 1997 häneltä ilmestyi albumi Inside Satie ja 1999 Peace in the Heart of the City. Seuraavana vuonna julkaistiin levyt Nova Solis ja Water Music. == Lähteet == == Aiheesta muualla == *Virallinen sivusto Luokka:Englantilaiset kosketinsoittajat Luokka:Mott the Hooplen jäsenet Luokka:Vuonna 1950 syntyneet Luokka:Elävät henkilöt
Tohkojan tuulivoimapuisto

Tohkojan tuulivoimapuisto on Pohjois-Pohjanmaan Kalajoella sijaitseva tuulivoimapuisto, jossa toimii 22 tuulivoimalaitosta. Niiden kokonaiskapasiteetti on 73 megawattia. Voimalat on rakentanut wpd Finland Oy ja ne omistaa Tohkojan Tuulipuisto Oy. Niitä operoi wpd Windmanager Scandinavia Oy. == Yleistä == Tohkojan tuulivoimapuisto sijaitsee noin 5 kilometriä Kalajoen kirkonkylästä pohjoiseen aivan Jokelan tuulivoimapuiston yhteydessä. Tuulipuiston voimaloiden välimatkoihin perustuen sen pituus on 3,6 kilometriä, leveys 2,0 kilometriä, ja kaikki voimalaitokset sisällensä sulkevan alueen pinta-ala on 5,7 neliökilometriä. Tuulipuistoksi kaavoitetun alueen pinta-ala on kuitenkin 9,53 neliökilometriä, vaikka siitä ei käytetäkään pienintä osa-aluetta lännessä. Voimalat sijaitsevat 25–42 metriä mpy. Tuulivoimalaitokset ovat Vestaksen valmistamaa Vestas V117-mallia, jonka napakorkeus on 137 metriä, tuuliturbiinin halkaisija 117 metriä, ja jonka kapasiteetti on 3,3 megawattia. Tuulipuistosta on tieyhteys pohjoisessa kulkevalta valtatieltä 8 ja etelässä seututieltä 786. Voimaloiden välille on rakennettu huoltoteitä hyödyntäen Jokelan tuulipuiston valmiita huoltoteitä. Voimaloiden tuottama sähkö johdetaan alueen keskellä sijaitsevaan muuntamoon, joka sijaitsee Fortumin, Tuuliwatti Oy:n ja wpd Finland Oy:in omistaman ja Mäkikankaan tuulivoimapuistolta tulevan siirtojohdon vieressä. Siirtojohto kytkeytyy kantaverkkoon Jylkän sähköasemalla. == Rakentaminen == Tuulipuiston suunnittelua ja rakentamista valmisteli alkujaan Fortum (Fortum Power and Heat Oy). Hankealueen pinta-ala oli tuolloin 11 neliökilometriä. Se jakautui kahdeksi alueeksi, josta suurempi, 10 neliökilometrin alue, sijaitsi Jokelan tuulipuiston koillispuolella, ja pienempi, 1,6 neliökilometrin alue, sen länsipuolella. Ympäristövaikutusten arvioinnin (YVA) selostus valmistui helmikuussa 2011 ja se julkaistiin tammikuussa 2012. Tuulipuistoon suunniteltiin aluksi 19–30 tuulivoimalaa ja Pohjois-Pohjanmaan ELY-keskus antoi siitä lausuntonsa toukokuussa 2012. Kalajoen kaupunki julkaisi kesäkuussa 2013 osayleiskaavan, jossa hankealue oli kutistunut 953 hehtaarin kaava-alueeksi, ja johon oli merkitty 26 tuulivoimalaa. Kaavaan oli merkitty sähkönsiirtoon 110 kilovoltin sähkölinja Jylkän sähkökeskukseen. Fortum kuitenkin myi hankkeensa alkuvuodesta 2014 wpd Finland Oy:lle. Rakentaminen käynnistyi kesällä 2015 ja tuulivoimaloiden pystytykset valmistuivat syksyllä 2016. Kaavassa on alun perin ollut paikat 26 tuulivoimalalle. Ensimmäisessä vaiheessa pystytettiin 22 voimalaa ja toisessa vaiheessa toisessa vaiheessa oli tarkoitus pystyttää loput neljä voimalaa pienemmälle alueelle. Se on kuitenkin edelleen tekemättä (vuonna 2023). Tuulipuisto on yhtiöitetty nimelle Tohkojan Tuulipuisto Oy. == Katso myös == * Luettelo Suomen tuulivoimaloista == Lähteet == Luokka:Kalajoen tuulivoimapuistot
Klemettinen

Klemettinen on muun muassa seuraavien suomalaisten henkilöiden sukunimi: * Jimi Klemettinen (s. 2005), ampumahiihtäjä * Pasi Klemettinen (s. 1963), perinteentutkija ja tietokirjailija * Veera Klemettinen (s. 1998), suunnistaja * Yrjö Klemettinen (1920–2004), näytelmäkirjailija. == Katso myös == * Lemettinen
Martin Henriksen

Martin Henriksen (s. 5. tammikuuta 1979 Trondheim) on norjalainen työväenpuolueen poliitikko. Hän oli työväenpuolueen nuorisojärjestön puheenjohtaja vuosina 2006–2010 ja istui suurkäräjillä 2013–2021. ==Lähteet== ==Aiheesta muualla== * Martin Henriksen Norjan suurkäräjien verkkosivuilla Luokka:Norjalaiset poliitikot Luokka:Norjalaisten poliittisten nuorisojärjestöjen puheenjohtajat Luokka:Vuonna 1979 syntyneet Luokka:Elävät henkilöt
Inmutef

Inmutef tai Iunmutef oli muinaisessa Egyptissä palvottu jumala. Hänen nimensä merkitsee ”äitinsä pylväs”. Inmutefin tehtävänä oli olla taivaiden kantaja. Inmutefia ja Hathoria palvottiin yhdessä. Myöhemmin Inmutef liitettiin faaraoon ja hänen uhripalvelukseensa.Lurker 1987, s. 89 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat
Karvarusokki

Karvarusokki (Bidens pilosa) on asterikasvien heimoon kuuluva kasvi. Karvarusokilla on monihaarainen, pysty varsi joka voi kasvaa jopa yli metrin korkuiseksi. Lehdet ovat kolmilehdykkäiset. Kukintojen halkaisija on 5–15 mm, niissä on keltainen keskusta ja valkoisia terälehtiä reunoilla. Siemenet ovat nelikulmaiset, ja niiden päässä on kaksi väkästä. Karvarusokki kasvaa luonnonvaraisena trooppisessa ja subtrooppisessa Amerikassa, mutta se on levinnyt laajoille alueille Euroopassa, Afrikassa ja Aasiassa. Suomessa se on satunnainen tulokaslaji. Karvarusokkia kerätään ruoaksi, teeksi, rehuksi ja rohdoksi, mutta se on myös haitallinen rikkaruoho. == Lähteet == Luokka:Rusokit
Kine Hellebust

Anne Katrine "Kine" Hellebust (s. 15. joulukuuta 1954 Harstad) on norjalainen laulaja, näyttelijä ja kirjailija. Hän oli kiinnitettynä Hålogalandin teatteriin vuosina 1976–1977 ja 1984–1987, ja siinä välissä hän oli mukana oslolaisessa Tramteatret-teatteriryhmässä, jossa hän paitsi näytteli myös levytti musiikkia. Vuonna 1987 Hellebust ryhtyi freelanceriksi ja on muun muassa näytellyt sekä tehnyt käsikirjoituksia televisioon ja elokuviin. Kirjailijana hän julkaisi vuonna 1998 esikoisteoksensa, lastenkirjan Ho Anne og den forsvunne nøkkelen. ==Lähteet== ==Aiheesta muualla== Luokka:Norjalaiset näyttelijät Luokka:Norjalaiset laulajat Luokka:Norjalaiset kirjailijat Luokka:Vuonna 1954 syntyneet Luokka:Elävät henkilöt
Luettelo Namibian kansallispuistoista

Luettelo Namibian kansallispuistoista sisältää tietoa Namibian kansallispuistoista. Kaikkiaan maan pinta-alasta 18% on suojeltu. Osa kansallispuistoista, kuten Etoshan kansallispuisto, on perustettu villieläinten suojelemiseksi. Toisten tavoitteena on maiseman suojelu. Kaikkiaan maassa on 148 eri tasoilla suojeltua aluetta. Kansainvälisen luonnonsuojeluliiton luokan II luonnonsuojelualueisiin kuuluu yhdeksän aluetta. Kansallispuisto Perustettu Kuva Huom. Ai-Ain kuumat lähteet eli Fish River Canyon 2002 jatkuu Etelä-Afrikan rajan yli Richtersveldin kansallispuistoon Bwabwatan kansallispuisto 1963 Savannia ja isoja nisäkkäitä Dorobin kansallispuisto 2010 Rannikon dyynejä Etoshan kansallispuisto 1907 Suolakenttiä Khaudumin kansallispuisto 1989 Kuivaa akasiametsää Mangetin kansallispuisto 2008 Mudumun kansallispuisto 1990 Botswanasta Angolaan vaeltavien elefanttien reitillä Namib-Naukluftin kansallispuisto 1907 Aavikkoa ja vuoristoa Nkasa Ruparan kansallispuisto 1990 Lehtimetsää Skeleton Coastin kansallispuisto 1971 Laivanhylkyjä ja isoja nisäkkäitä Tsau ǁKhaebin kansallispuisto 2008 Waterbergin kansallispuisto 1972 sarvikuonoja ja lintuja == Lähteet == Namibia *
Jalkapallon II divisioonan kausi 1979

Suomen jalkapallokausi 1978 Mestaruussarja I divisioona II divisioona III divisioona IV divisioona Suomen Cup Viking Cup Jalkapallon II divisioonassa 1979 pelattiin kolmessa kahdentoista joukkueen lohkossa kaksinkertainen sarja, jonka päätteeksi lohkojen kaksi parasta pääsi I divisioonan nousukarsintoihin, ja kolme viimeistä vastaavasti putosi III divisioonaan. == Itälohko == Joukkue O V T H TM PM Pst. Lappeenrannan Pallo 22 15 5 2 61 17 35 Helsingin Palloseura 22 12 2 8 46 40 26 Joutsenon Kullervo 22 12 2 8 46 40 26 Helsingin Ponnistus 22 10 4 8 35 31 24 Peli-Karhut, Kotka 22 9 4 9 36 29 22 Savonlinnan Estura 22 7 8 7 36 31 22 Finnairin Palloilijat, Hki 22 10 2 10 46 48 22 Karpalo, Joensuu 22 9 4 9 29 39 22 PU-62, Mikkeli 22 9 4 9 31 44 22 Käpylän Pallo 22 8 4 10 34 30 20 Lahden Sampo 22 5 5 12 21 43 15 Loviisan Tor 22 3 2 17 21 53 8 == Länsilohko == Joukkue O V T H TM PM Pst. Rauman Pallo 22 14 5 47 23 23 33 Närpes Kraft 22 12 5 5 44 23 29 IFK Mariehamn 22 11 5 6 50 33 27 Hämeenlinnan Pallokerho 22 7 9 6 32 30 23 Hakrit, Rauma 22 9 4 9 49 38 22 JyP-77, Jyväskylä 22 8 6 8 40 30 22 Hirvensalon Heitto, Turku 22 9 4 9 37 46 22 Tampereen Pallo-Veikot 22 7 6 9 27 35 20 Salon Palloilijat 22 6 7 9 32 41 19 Turun Teräs 22 8 3 11 21 34 19 VG-62, Naantali 22 7 2 13 33 54 16 Sääksjärven Loiske, Lempäälä 22 3 6 13 23 48 12 == Pohjoislohko == Joukkue O V T H TM PM Pst. Pietarsaaren Jaro 22 15 3 4 52 22 33 Vasa IFK 22 12 6 4 38 21 30 Kemin Palloseura 22 11 7 4 50 24 29 Kajaanin Palloilijat 22 9 9 4 43 26 27 Rovaniemen Reipas 22 10 6 6 39 32 26 Oulun Luistinseura 22 10 5 7 34 26 25 Vaasan Palloseura 22 9 5 8 28 32 23 Kuopion Elo 22 9 4 9 39 32 22 Seinäjoen Sisu 22 6 8 8 30 39 20 Kajaanin Haka 22 7 5 10 36 29 19 PK-37, Iisalmi 22 2 3 17 17 57 70 Juankosken Pyrkivä 22 1 1 20 12 78 3 ==Ykkösen nousukarsinnat== Jalkapallon nousukarsintoihin pääsivät jokaisesta kolmesta lohkosta kaksi parasta. Itälohkon toisesta sijasta käytiin uusintaotelu tasapisteissä olleiden Joutsenon Kullervon ja Helsingin Palloseuran välillä, jonka HPS voitti numeroin 1-0. Osaotteluiden tulokset : * VIFK - LaPa 3-2 ja 2-0, yhteistulos 5-2 * HPS - RPallo 2-4 ja 2-3, yhteistulos 4-7 * Kraft - Jaro 0-1 ja 1-1, yhteistulos 1-2 Ykköseen nousivat Vaasan IFK, Rauman Pallo ja Pietarsaaren Jaro. == Viitteet == Luokka:Kakkosen kaudet Luokka:Jalkapallosarjojen kausi 1978–1979/1979
Deutschland Cup 2023

Deutschland Cup 2023 järjestettiin 8.–12. marraskuuta 2023 Landshutin Fanatec Arenalla. Tapahtumaan sisältyi ensimmäistä kertaa naisten turnaus. Miesten turnauksessa pelasivat edellisvuoden tapaan Saksan, Slovakian, Tanskan ja Itävallan maajoukkueet. Naisten turnauksen joukkueet olivat Saksa, Suomi, Tšekki ja Tanska. Miesten turnauksen voitti kymmenennen kerran isäntämaa Saksa ja naisten turnauksen voitti Tšekki. == Miesten turnaus == Miesten turnaus pelattiin 9.–12. marraskuuta. Saksa, Slovakia ja Tanska päätyivät tasapisteisiin, jolloin Saksa voitti turnauksen keskinäisten otteluiden maalieron perusteella. Itävallan Benjamin Baumgartner teki Saksaa vastaan kypärätempun. === Pistetaulukko === === Ottelut === == Naisten turnaus == Naisten turnaus pelattiin 8.–11. marraskuuta. Tšekki voitti turnauksen puhtaalla pelillä. Suomen Petra Nieminen teki Tanskaa vastaan kypärätempun. === Pistetaulukko === === Ottelut === == Lähteet == Luokka:Deutschland Cup Luokka:Baijerin jääkiekko Luokka:Ala-Baijeri
Eretmodus

Eretmodus on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan kotoperäisenä Tanganjikajärvessä. == Lajit == * Eretmodus cyanostictus Boulenger, 1898 – seepraturpa-ahven * Eretmodus marksmithi Burgess, 2012 == Lähteet == Luokka:Kirjoahvenet
Agía Marína (Kásos)

Agía Marína () on Kreikan kylä, joka sijaitsee Kásoksen saarella. Se kuuluu hallinnollisesti Kásoksen kuntaan, Kárpathoksen alueyksikköön ja Etelä-Egean saarten alueeseen. Kylän väkiluku on 444 (vuonna 2011). Agía Marínan kylä sijaitsee kukkulalla Kásoksen pohjoisosissa noin 1,6 kilometriä länsilounaaseen saaren pääkylästä Frystä. Se on saaren vanha pääkylä, ja siellä on paljon vanhoja kartanoita ja laivanvarustajien taloja, kuuluisimpana Chatzimavrísin talo. Egyptiläiset joukot tuhosivat Agía Marínan Kreikan vapaussodan aikana 29. toukokuuta 1824. Kylän pääkirkot on omistettu Pyhälle Marinalle eli Margareetalle (Agía Marína), josta kylä on saanut nimensä, sekä Kristukselle (Christós Sotíras). Kylän lähellä sijaitsee Ellinokamáran luola. == Lähteet == Luokka:Etelä-Egean saarten kylät Luokka:Kásos
Ampeloúzos

Ampeloúzos (; transl. myös Ambeloúzos) on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 320 (vuonna 2011). Ampeloúzoksen kylä sijaitsee Mesarán tasangolla Kreetan eteläosissa noin 49 kilometriä lounaaseen Iraklionista. Ampeloúzos muodostaa oman kyläyhdyskuntansa (Τοπική Κοινότητα Αμπελούζου, Topikí Koinótita Ampeloúzou). Antiikin aikana nykyisen kylän lähellä sijaitsi Gortynin kaupunki. Sen arkeologinen alue sekä Mesarán arkeologinen museo ovat kylän tärkeimmät nähtävyydet. == Lähteet == == Aiheesta muualla == Luokka:Górtyna Luokka:Kreetan kylät
Áno Diakoptó

Áno Diakoptó (, ) on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 304 (vuonna 2011). Áno Diakoptón kylä sijaitsee vuoristossa noin 12 kilometriä eteläkaakkoon Korintinlahden rannalla olevasta Diakoptón kaupungista. Se on rakennettu 460 metrin korkeuteen merenpinnasta laskettuna. Áno Diakoptó eli ”Ylä-Diakoptó” on rannikon Diakoptóa vanhempi. Se on vanha yläkylä, josta asukkaat siirtyivät talveksi rannikolle. Sen pääelinkeino on maanviljely ja karjankasvatus. Kylän vanha nimi vuoteen 1940 saakka oli Péra Machalás (Πέρα Μαχαλάς). Antiikin aikana seudulla sijaitsi Buran kaupunki. Áno Diakoptó muodostaa myös laajemman kyläyhdyskunnan (Τοπική Κοινότητα Άνω Διακοπτού, Topikí Koinótita Áno Diakoptoú), johon kuuluu varsinaisen Áno Diakoptón kylän lisäksi Korintinlahden rannalla sijaitseva Poúntan kylä. Koko yhdyskunnan väkiluku on 317. Aiemmin Áno Diakoptó kuului Diakoptón kuntaan ja vuodesta 2011 lähtien Aigiáleian kunnan Diakoptón kunnallisyksikköön. == Lähteet == Luokka:Aigiáleia Luokka:Länsi-Kreikan kylät
Archaía Písa

Archaía Písa (, myös Archaía Píssa, Αρχαία Πίσσα) on Kreikan kylä, joka kuuluu hallinnollisesti Archaía Olympían kuntaan, Eliin alueyksikköön ja Länsi- Kreikan alueeseen. Kylän väkiluku on 387 (vuonna 2011). Archaía Písan kylä, suomeksi ”Antiikin Pisa”, sijaitsee Alfeiós-joen pohjoispuolella Peloponnesoksen niemimaan läntisissä sisäosissa noin 5,5 kilometriä itään Archaía Olympían kylästä ja noin 27 kilometriä itään Pýrgoksesta. Sen nimi viittaa antiikin ajan Pisan kaupunkiin, joka tunnetaan Eliin kilpailijana Olympian hallinnasta ja sijaitsi nykyisen kylän lähellä. Nykyisen kylän aiempi nimi on Miráka (Μιράκα). Archaía Písa muodostaa myös laajemman kyläyhdyskunnan (Τοπική Κοινότητα Αρχαίας Πίσας, Topikí Koinótita Archaías Písas), johon kuuluu varsinaisen Archaía Písan kylän lisäksi Kansainvälinen olympia-akatemia (Diethnís Olympiakí Akadimía). Koko yhdyskunnan väkiluku on 389. == Lähteet == Luokka:Archaía Olympía Luokka:Länsi-Kreikan kylät
Elikístra

Elikístra (, myös Elikýstra, Ελικύστρα) on Kreikan kylä, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Kylän väkiluku on 275 (vuonna 2011). Elikístran kylä sijaitsee noin yhdeksän kilometriä itäkaakkoon Patraksen kaupungista. Kylän lähellä on pienen 1200- tai 1300-luvulla rakennetun frankkivallan aikaisen linnan rauniot. Elikístra muodostaa myös laajemman kyläyhdyskunnan (Τοπική Κοινότητα Ελικίστρας, Topikí Koinótita Elikístras), johon kuuluvat varsinaisen Elikístran kylän lisäksi kylät Karyá, Pournarókastro, Romanós ja Ryáki. Koko yhdyskunnan väkiluku on 1 538. == Lähteet == == Aiheesta muualla == Luokka:Länsi-Kreikan kylät Luokka:Patras
Exomýtis

Exomýtis (; transl. myös Exomítis) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 126 (vuonna 2011). Exomýtisin kylä sijaitsee Thíran saaren etelärannikolla samannimisellä niemellä. Se on osa Emporeíon kyläyhdyskuntaa. Exomýtisiin päättyy Períssasta alkunsa saava 3,5 kilometriä pitkä mustahiekkainen ranta. Kylään kuuluu Vlychádan satama varsinaisen Exomýtisin länsipuolella. Sen lähelle sijoitetaan antiikin ajan Eleusiin kaupunki, johon liittyvät Exomýtisin läheltä löydetyt kallioon kaiverretut haudat. == Lähteet == == Aiheesta muualla == Luokka:Etelä-Egean saarten kylät Luokka:Thíra
Káto Samikó

Káto Samikó () on Kreikan kylä, joka kuuluu hallinnollisesti Andrítsaina- Kréstenan kuntaan, Eliin alueyksikköön ja Länsi-Kreikan alueeseen. Kylän väkiluku on 428 (vuonna 2011). Káto Samikón kylä, suomeksi ”Ala-Samikó”, sijaitsee lähellä Peloponnesoksen niemimaan länsirannikkoa noin 23 kilometriä kaakkoon Pýrgoksen kaupungista. Kylän pääelinkeino on maanviljely. Sen nimi viittaa vajaa viisi kilometriä pohjoisempana sijaitsevaan Samikón kylään ja palautuu Fragkokklisiássa Káto Samikón eteläpuolella olevalla kukkulalla sijainneen antiikin aikaisen Samikonin kaupungin nimeen. Káto Samikón Kleidísta puolestaan on tehty löytöjä helladiselta kaudelta. Káto Samikó muodostaa myös laajemman kyläyhdyskunnan (Τοπική Κοινότητα Κάτω Σαμικού, Topikí Koinótita Káto Samikoú), johon kuuluvat varsinaisen Káto Samikón kylän lisäksi kylät Fragkokklisiá ja Kleidí. Koko yhdyskunnan väkiluku on 494. Aiemmin Káto Samikó kuului Skilloúntan kuntaan ja vuodesta 2011 lähtien Andrítsaina-Kréstenan kunnan Skilloúntan kunnallisyksikköön. == Lähteet == Luokka:Andrítsaina-Kréstena Luokka:Länsi-Kreikan kylät
Kyrás Vrýsi

Kyrás Vrýsi () on Kreikan kylä, joka kuuluu hallinnollisesti Loutráki- Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Kylän väkiluku on 1 128 (vuonna 2011). Kyrás Vrýsin kylä sijaitsee Korintin kannaksella noin seitsemän kilometriä kaakkoon Kórinthoksen kaupungista. Se on osa Isthmían kyläyhdyskuntaa ja rakennettu pienelle kukkulalle. Kyrás Vrýsin lähellä sijaitsee antiikin aikaisen Isthmian arkeologinen alue sekä Isthmian arkeologinen museo. Aiemmin Kyrás Vrýsi kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. == Lähteet == Luokka:Loutráki-Perachóra-Ágioi Theódoroi Luokka:Peloponnesoksen kylät
Mákistos

Mákistos () on Kreikan kylä, joka kuuluu hallinnollisesti Zacháron kuntaan, Eliin alueyksikköön ja Länsi-Kreikan alueeseen. Kylän väkiluku on 44 (vuonna 2011). Mákistoksen kylä sijaitsee Peloponnesoksen niemimaan länsiosissa noin 11 kilometriä itään niemimaan länsirannikosta ja noin 45 kilometriä itäkaakkoon Pýrgoksen kaupungista. Se muodostaa oman kyläyhdyskuntansa (Τοπική Κοινότητα Μακίστου, Topikí Koinótita Makístou). Kylän vanha nimi on Barákou (Μπαράκου). Se on nimetty uudelleen antiikin ajan Makistonin eli Makistoksen kaupungin mukaan. Nykyisin antiikin Makiston sijoitetaan kuitenkin eri paikkaan, kymmenisen kilometriä pohjoisemmaksi lähelle nykyistä Skillountíaa. == Lähteet == Luokka:Länsi-Kreikan kylät Luokka:Zacháro
Makrísia

Makrísia () on Kreikan kylä, joka kuuluu hallinnollisesti Andrítsaina- Kréstenan kuntaan, Eliin alueyksikköön ja Länsi-Kreikan alueeseen. Kylän väkiluku on 1 718 (vuonna 2011). Makrísian kylä sijaitsee Peloponnesoksen niemimaan läntisissä sisäosissa noin 20 kilometriä itäkaakkoon Pýrgoksen kaupungista. Antiikin aikana nykyisen kylän lähellä sijaitsi Skilluksen kaupunki. Makrísia muodostaa myös laajemman kyläyhdyskunnan (Τοπική Κοινότητα Μακρισίων, Topikí Koinótita Makrisíon), johon kuuluu varsinaisen Makrísian kylän lisäksi Bámpesin kylä. Koko yhdyskunnan väkiluku on 1 720. Aiemmin Makrísia kuului Skilloúntan kuntaan ja vuodesta 2011 lähtien Andrítsaina- Kréstenan kunnan Skilloúntan kunnallisyksikköön. == Lähteet == Luokka:Andrítsaina-Kréstena Luokka:Länsi-Kreikan kylät
Néa Skillountía

Néa Skillountía () on Kreikan kylä, joka kuuluu hallinnollisesti Andrítsaina- Kréstenan kuntaan, Eliin alueyksikköön ja Länsi-Kreikan alueeseen. Kylän väkiluku on 321 (vuonna 2011). Néa Skillountían kylä, suomeksi ”Uusi Skillountía", sijaitsee Peloponnesoksen niemimaan läntisissä sisäosissa noin 27 kilometriä itäkaakkoon Pýrgoksen kaupungista. Se on osa Skillountían kyläyhdyskuntaa. Skillountía ja Néa Skillountía on nimetty antiikin ajan Skilluksen kaupungin mukaan, mutta nykyisin sen tiedetään sijainneen lännempänä lähellä nykyistä Makrísian kylää. Todellisuudessa Skillountían ja Néa Skillountían lähellä sijaitsi antiikin Makistonin eli Makistoksen kaupunki. Aiemmin Néa Skillountía kuului Skilloúntan kuntaan ja vuodesta 2011 lähtien Andrítsaina-Kréstenan kunnan Skilloúntan kunnallisyksikköön. == Lähteet == Luokka:Andrítsaina-Kréstena Luokka:Länsi-Kreikan kylät
Kultaisen hallitsijan ritarikunta

Kultaisen hallitsijan ritarikunta () oli Korean keisarikunnassa jaettu ritarikunta. Se perustettiin 17. huhtikuuta 1900 keisari Gojongin käskystä keisarikunnan itsenäisyyden 5-vuotisjuhlan kunniaksi. Sitä myönnettiin kuningashuoneen jäsenille, ulkomaalaisille valtionpäämiehille ja ani harvoin myös sellaisille poikkeuksellisesti ansioituneille sotilaille ja siviileille, jotka oli jo palkittu hyväenteisten tähtien ritarikunnan suurristillä. Ritarikunnassa oli vain yksi luokka: * ritarikunnan nauha == Lähteet == Luokka:Korean keisarikunta Luokka:Ritarikunnat
Samikó

Samikó () eli Áno Samikó (Άνω Σαμικό) on Kreikan kylä, joka kuuluu hallinnollisesti Andrítsaina-Kréstenan kuntaan, Eliin alueyksikköön ja Länsi- Kreikan alueeseen. Kylän väkiluku on 389 (vuonna 2011). Samikón eli Áno Samikón (”Ylä-Samikó”) kylä sijaitsee lähellä Peloponnesoksen niemimaan länsirannikkoa noin 18 kilometriä kaakkoon Pýrgoksen kaupungista. Se on nimetty noin kuusi kilometriä etelämpänä nykyisessä Káto Samikóssa (”Ala- Samikó”) sijainneen antiikin ajan Samikonin kaupungin mukaan. Nykyisen kylän aikaisempi nimi oli Alí Tselépi (Αλή Τσελέπη) eli Tselepí (Τσελεπί), mikä perustuu erään sen osmanivallan aikaisen asukkaan nimeen. Samikó muodostaa oman kyläyhdyskuntansa (Τοπική Κοινότητα Σαμικού, Topikí Koinótita Samikoú). Aiemmin kylä kuului Skilloúntan kuntaan ja vuodesta 2011 lähtien Andrítsaina- Kréstenan kunnan Skilloúntan kunnallisyksikköön. == Lähteet == Luokka:Andrítsaina-Kréstena Luokka:Länsi-Kreikan kylät
Hyväenteisten tähtien ritarikunta

Hyväenteisten tähtien ritarikunta () oli Korean keisarikunnassa jaettu ritarikunta, joka perustettiin 17. huhtikuuta 1900 keisari Gojongin käskystä. Sitä jaettiin tunnustuksena sellaisille siviileille ja sotilaille, jotka oli aiemmin palkittu luumukukan ritarikunnalla erinomaisesta palveluksesta. Ritarikunnassa oli vain yksi luokka: * ritarikunnan nauha == Lähteet == Luokka:Korean keisarikunta Luokka:Ritarikunnat
Porfyrios (täsmennyssivu)

Porfyrios (, ) voi viitata seuraaviin: * Porfyrios Tyroslainen (n. 232–304), antiikin kreikkalainen uusplatonilainen filosofi * Porfyrios Gazalainen (n. 346–420), antiikin kreikkalainen Gazan piispa * Porfyrios Kalliopas (500-luku), bysanttilainen valjakkoajaja
Luther Grosvenor

Luther James Grosvenor (s. 23. joulukuuta 1946 Evesham, Britannia) on brittiläinen kitaristi. Hän on soittanut muun muassa yhtyeissä Spooky Tooth, Stealers Wheel, Widowmaker ja Mott the Hoople, joista viimeksi mainitussa nimellä Ariel Bender. Grosvenor on myös julkaissut useita sooloalbumeja. Grosvenor lopetti muusikonuransa 1980-luvulla ja keskittyi sisustusbisnekseen. Hän palasi musiikin pariin 1990-luvulla, jolloin hän alkoi johtaa Blues 92 -nimistä yhtyettä ja oli mukana Spooky Toothin paluussa. Vuonna 2004 hän perusti Ariel Bender Bandin. == Sooloalbumit == * * * * == Lähteet == Luokka:Englantilaiset kitaristit Luokka:Englantilaiset rockmuusikot Luokka:Mott the Hooplen jäsenet Luokka:Vuonna 1946 syntyneet Luokka:Elävät henkilöt
Mackintosh

Mackintosh (lyhyesti mac) on sadetakki, jonka kehitti skotlantilainen kemisti Charles Macintosh vuonna 1822. Macintosh yritti keksiä keinoa tehdä kumista joustavaa ammoniakilla, jonka sijaan ryhdyttiin käyttämään naftaleenia. Takkia ovat tunnetusti käyttäneet Audrey Hepburn ja Columbo. Modernit takit voidaan tehdä eri materiaaleista. Macintosh patentoi kehittämänsä kankaan vuonna 1823 ja sanaa mackintosh käytetään myös yleisesti kaikista sadetakeista. == Lähteet == Luokka:Vaatteet
Pertti Karhama

Pertti Aarre Karhama (6. tammikuuta 1930 Vaasa – 20. kesäkuuta 2021 Helsinki) oli suomalainen diplomi-insinööri, virkamies ja yritysjohtaja, joka sai teollisuusneuvoksen arvonimen. Viitattu 8.11.2023. Karhama syntyi kapteeni Aarre Karhaman ja Ester Fredriksonin perheeseen. Hänen puolisonsa 1958–1972 oli kirjastonhoitaja Lea Kyllikki Weppling. Vuonna 1981 Karhama avioitui oikeustieteen kandidaatti Toini Tellervo Markkasen kanssa. Karhama tuli ylioppilaaksi Käpylän yhteiskoulusta 1949 ja opiskeli Helsingin yliopiston lainopillisessa tiedekunnassa 1949–1950, mutta valmistui sitten diplomi- insinööriksi Teknillisen korkeakoulun sähköteknilliseltä osastolta 1955. Hän oli korkeakoulun sähkölaitostekniikan tutkimusassistentti valmistumisvuonnaan. Helsingin sähkölaitoksen sähköasemien suunnitteluinsinööri Karhama oli 1956–1961, suunnittelutoimiston päällikkö 1961–1967 ja 1968, laskentatoimen päällikkö 1966–1967 ja hallinto- ja talousosaston vt. päällikkö 1967. Kotkan sähkölaitoksen johtajana hän toimi 1968–1971 ja Jyllinkosken Sähkö -osakeyhtiön toimitusjohtajana Kurikassa 1972–1993. Karhama oli myös Kotkan teknillisen oppilaitoksen sähkötekniikan opettaja 1968–1971 ja hänellä oli työuransa aikana useita asiantuntija- ja luottamustehtäviä. Teollisuusneuvoksen arvonimen hän sai 1980. (ei-vapaa) == Lähteet == Luokka:Suomalaiset insinöörit Luokka:Suomalaiset virkamiehet Luokka:Suomalaiset opettajat Luokka:Suomalaiset yritysjohtajat Luokka:Vuonna 1930 syntyneet Luokka:Vuonna 2021 kuolleet
Dennis (täsmennyssivu)

Dennis voi tarkoittaa seuraavia: * Dennis, miehen etunimi * HC Dennis, Turussa 1995–2005 toiminut käsipalloseura * Hurrikaani Dennis, Atlantilla heinäkuussa 2005 ollut hurrikaani * Ristorante Pizzeria Dennis, Dennis Food Factory, Suomessa 1975–2022 toiminut ravintolaketju * South Dennis, useita paikkakuntia Yhdysvalloissa * Dennis, sukunimenä: ** Ángel Dennis (s. 1977), italialainen lentopalloilija ** Emmanuel Dennis (s. 1997), nigerialainen jalkapalloilija ** Jake Dennis (s. 1995), brittiläinen moottoriurheilija ** Kareem Dennis, Lowkey (s. 1986), englantilainen aktivisti ja hiphop -artisti ** Matt Dennis (1914–2002), yhdysvaltalainen muusikko ja laulunkirjoittaja ** Rohan Dennis (s. 1990), australialainen rata- ja maantiepyöräilijä ** Ron Dennis (s. 1947), brittiläinen autourheiluvaikuttaja ** Sandy Dennis (1937–1992), yhdysvaltalainen näyttelijä ** Simon Dennis (s. 1976), brittiläinen kilpasoutaja. Luokka:Luettelot henkilöistä sukunimen mukaan
LähiTapiola Areena

LähiTapiola Areena voi tarkoittaa seuraavia asioita: * Jyväskylän jäähalli, Jyväskylässä sijaitseva jäähalli, mainosnimeltään LähiTapiola Areena * Impivaaran kuplahalli, Turussa sijaitseva jalkapallohalli, mainosnimeltään LähiTapiola Areena ja aikaisemmin Javenture-Areena * Raision LähiTapiola Areena, Raisiossa sijaitseva jalkapallohalli
Steven E. de Souza

Steven E. de Souza (s. 17. marraskuuta 1947 Philadelphia, Pennsylvania, Yhdysvallat)Steven E. de Souza, Rotten Tomatoes, viitattu 7.11.2023. on yhdysvaltalainen elokuvakäsikirjoittaja ja -ohjaaja. Hän on käsikirjoittanut useita menestyneitä toimintaelokuvia, kuten Commandon (1985) ja Die Hardin (1988). == Filmografia == Vuosi Suomenkielinen nimi Alkuperäinen nimi Tehtävät 1982 48 tuntia 48 Hrs. Käsikirjoittaja 1982 Lainsuojattomat The Renegades Käsikirjoittaja 1985 Commando Commando Käsikirjoittaja 1987 Juokse tai kuole The Running Man Käsikirjoittaja 1988 Die Hard – vain kuolleen ruumiini yli Die Hard Käsikirjoittaja 1988 Pahat unet Bad Dreams Käsikirjoittaja 1990 Die Hard 2 – vain kuolleen ruumiini yli Die Hard 2 Käsikirjoittaja 1991 Harhaluoti Ricochet Käsikirjoittaja 1991 Hudson Hawk – varkaista parhain Hudson Hawk Käsikirjoittaja 1994 Beverly Hills kyttä 3 Beverly Hills Cop III Käsikirjoittaja 1994 The Flintstones – Kiviset ja Soraset The Flintstones Käsikirjoittaja 1994 Street Fighter Street Fighter Ohjaaja, käsikirjoittaja 1995 Judge Dredd – tuomari Judge Dredd Käsikirjoittaja 1998 Täystyrmäys Knock Off Käsikirjoittaja 2000 Pahan vallassa Possessed Ohjaaja, käsikirjoittaja 2004 Blast Blast! Käsikirjoittaja == Lähteet == Luokka:Yhdysvaltalaiset elokuvakäsikirjoittajat Luokka:Vuonna 1947 syntyneet Luokka:Elävät henkilöt
Montañés-luokka

Montañés-luokka oli Espanjan laivaston kolmen kaksikantisen 74-tykkisen linjalaivan muodostama alusluokka. == Suunnittelu == Julián Martín de Retamosan suunnittelema uuden 74-tykkisen alusluokan prototyyppi luokiteltiin aluksi 74-tykkiseksi ja vuodesta 1803 alkaen 80-tykkiseksi. Se oli paranneltu versio San Ildefonso -luokasta. Prototyyppi tilattiin 24. marraskuuta 1792, mutta luokan muut alukset Retamosa suunnitteli jo 80-tykkisinä. Prototyyppi, joka sai nimen Montañés, varustettiin lisätykein ilman rungon pidennystä, mikä pakotti lisätykkien sijoittamisen puolikannelle.Winfield et al 2023 s. 161 == Alukset == Montañés-luokkaWinfield et al 2023 s. 122-123 Nimi Telakka Kölinlasku Vesille Valmis Kohtalo Montañés Reales Astilleros de Esteiro, Ferrol 14. toukokuuta 1794 syyskuu 1794 poistettu 10. maaliskuuta 1810 Neptuno Ferrol 26. marraskuuta 1795 11. marraskuuta 1795 haaksirikkoutunut 24. lokakuuta 1805 Argonauta Ferrol 7. heinäkuuta 1798 tammikuu 1799 miehistönsä upottama 26. lokakuuta 1805 == Lähteet == * === Viitteet === *
Bahrainin juutalaiset

Bahrainin juutalaiset ovat pieni juutalainen vähemmistö Bahrainissa Persianahden rannikolla. ==Historia== Nimi Bahrain on aikanaan käsitetty nykyistä suuremmaksi alueeksi Irakissa sijaitsevasta Basran kaupungista etelään. Varhaisimpia mainintoja juutalaisista alueella ovat maininnat Talmudissa. Myöhemmissä arabilähteissä mainitaan juutalaisia myös itse Bahrainin saaren vanhassa pääkeskuksessa al-Hajarissa. Lähteissä mainitaan myös profeetta Muhammadin vuonna 630 määräämä sotaretki alueelle juutalaisia vastaan, kun he eivät olleet hyväksyneet uutta islamin uskoa. Benjamin Tudelalainen mainitsee myös lähialueen rannikon juutalaiset yhteisöt, joiden hän sanoo hallitsevan alueen kala- ja helmikauppaa. Bahrainin nykyinen juutalaisyhteisö on kuitenkin peräisin pääsääntöisesti 1800-luvulta. Tuolloin paikalle asettui juutalaisia siirtolaisia Irakista, nykyisestä Iranista ja Intiasta. Juutalaiset siirtolaiset tuolloin olivat pääosin kauppiaita tai käsityöläisiä. Hieman ennen Israelin itsenäistymistä Bahrainin juutalaisia oli noin 600. Vuoden 1947 kiihtyvät levottomuudet Palestiinassa ja lopulta Israelin itsenäisyyssota vuonna 1948 johtivat kuitenkin levottomuuksiin myös Bahrainissa, mikä puolestaan johti juutalaisten muuttoon Israeliin. Bahrainissa poltettiin esimerkiksi paikallinen synagoga. Toisaalta monet bahrainilaiset perheet suojelivat juutalaisia mellakoitsijoilta. Vuonna 2011 Bahrainissa oli arviolta vain 37 juutalaista. Heistä miltei kaikki asuvat maan pääkaupunki Manamassa. Yhteisön pienestä koosta huolimatta heitä on noussut myös merkittäviin asemiin maan hallinnossa. Ebrahim David Nonoo oli maan parlamentin jäsen ja Huda Ezra Ebrahim Bahrainin Yhdysvaltain suurlähettiläs. Bahrainissa on nykyisin yksi synagoga, joka noudattelee ortodoksista juutalaisuutta. Maassa ei ole omaa rabbiaan, joten uskonnolliset menot kuten häät toteutetaan usein ulkomailla. ==Lähteet== Bahrain Luokka:Bahrain
Slimane

Slimane Nebchi, taiteilijanimeltään Slimane (s. 13. lokakuuta 1989 Chelles, Ranska) on ranskalainen laulaja. Slimane voitti Ranskan The Voice -kilpailun viidennen tuotantokauden vuonna 2016. Slimane edusti Ranskaa Eurovision laulukilpailussa 2024 kappaleella "Mon amour". Hän tuli kilpailun finaalissa neljänneksi saatuaan yhteensä 445 pistettä, joista 227 yleisöltä ja 218 raadeilta. == Varhaiselämä == Slimane Nebchi syntyi 13. lokakuuta 1989 Chellesissä, Seine-et-Marnen departementissä Ranskassa. Slimane on algerialaista syntyperää ja hänen isovanhempansa ovat kotoisin Algerian Biskrasta ja Ghazaouetista. Slimane kävi lukiota Lycée Jehan de Chellesin lukiossa ja muutti myöhemmin Les Lilasin esikaupunkiin Pariisin lähettyville, jossa hän aloitti työelämän. == Ura == Slimane alkoi jakamaan musiikkiaan netissä ja hän sävelsi myös omia kappaleitaan. Nämä olivat nimeltään "Toi et moi", "Je n'y suis pour rien", "Salem" sekä "Amour Impossible", jonka hän lauloi duettona Princesse Sofyan kanssa. Slimane osallistui moniin eri kilpailuihin ennen The Voice -kilpailuun osallistumistaan. Vuonna 2009 hän osallistui Nouvelle Star -kilpailuun (Ranskan versio Idols -kilpailusta), vuonna 2011 X-Factoriin sekä vuonna 2012 Encore une chance ja Je veux signer chez AZ -musiikkikilpailuihin. Vuonna 2012 Slimane esiintyi Star Music Beach Tour -kiertueella yhdessä Richard Crossin kanssa. Vuonna 2015 Slimane näytteli sivuroolia Didier Barbelivienin Marie-Antoinette et le Chevalier de Maison- Rouge -nimisessä ranskalaisessa musikaalissa, joka julkaistiin vuonna 2017. Vuonna 2016 26-vuotias Slimane koe-esiintyi The Voice: la plus belle voix -laulukilpailun 5. tuotantokaudella. Koe-esiintymisessään hän esitti Vitaan kappaleen "À fleur de toi". Kaikki neljä tuomaria käänsivät tuolinsa, mikä merkitsee kilpailussa sitä, että he haluavat esiintyjän etenevän seuraavaan vaiheeseen osana omaa joukkuettaan. Slimane päätti valita valmentajakseen Florent Pagnyn. 14. toukokuuta 2016 Slimane voitti kilpailun kerättyään 33% yleisöäänistä päihittäen näin toiseksi tulleen MB14:n. Slimane edusti Ranskaa vuoden 2024 Eurovision laulukilpailussa kappaleellaan ”Mon amour”. Hän tuli finaalin neljänneksi saatuaan yhteensä 445 pistettä, joista 227 yleisöltä ja 218 raadeilta. == Diskografia == === Albumit === *À bout de rêves (2016) *Solune (2018) *VersuS (2019) *Chroniques d'un cupidon (2022) Lähde: == Lähteet == * === Viitteet === Luokka:Ranskalaiset laulajat Luokka:Ranskan euroviisuedustajat Luokka:Vuoden 2024 euroviisuedustajat Luokka:Vuonna 1989 syntyneet Luokka:Elävät henkilöt
William Bell Riley

William Bell Riley (22. maaliskuuta 1861 Green County, Indiana – 5. joulukuuta 1947 Golden Valley, Minnesota) oli yhdysvaltalainen baptistipastori. Riley tunnetaan kristillisen fundamentalismin puolustajana. Riley tunnetaan World Christian Fundamentals Association-järjestön perustajana.Marty 1993, s. 122 Riley syntyi Greenin piirikunnassa, Indianassa. Pian syntymän jälkeen hänen perheensä muutti Boonen piirikuntaan Kentuckyyn. Vuonna 1880 Riley valmistui opettajaksi Indianan Valparaison normaalikoulusta. Riley opetti maalaiskouluissa ja jatkoi opintojaan Hanoverin Collegessa. Hän suoritti A.B.-tutkinnon vuonna 1885. == Ura pastorina == Riley palveli useissa Kentuckyn, Indiana ja Illinoisin baptistikirkoissa. Riley opiskeli Southern Baptist Theological Seminaryssa Kentuckyn Louisvillessä. 1. maaliskuuta 1897 Riley aloitti palvelutehtävän Minnestoan First Baptist Churcin pastorina. Riley toimi tehtävässä 50 vuoden ajan. Rileytä on pidetty lahjakkaana puhujana ja saarnaajana. Hän johti suuria evankeliointikampanjoita ja hänen seurakuntansa yli 2 500 henkilöön. Riley väitteli useasti evoluutiota vastaan Minnesotan yliopistossa. Riley perusti Northwestern Schoolin 2. lokakuuta 1902. Koulu tunnetaan pastoreiden ja lähetyssaarnaajien kouluttamisesta. Riley on kirjoittanut vähintään 60 artikkelia, lukuisia kirjoja sekä saarnapamfletteja. Vuonna 1942 Riley jäi eläkkkeelle pastorin tehtävästä ja keskittyi koulun johtamiseen. == Lähteet == * === Viitteet === Luokka:Vuonna 1861 syntyneet Luokka:Vuonna 1947 kuolleet Luokka:Kristillinen fundamentalismi Luokka:Yhdysvaltalaiset papit
Lapin kauppakamari

Lapin kauppakamari on edunvalvonta- ja kouluttajajärjestö, joka valvoo Lapin alueen yritysten etua maakunnallisessa ja valtakunnallisessa päätöksenteossa. Lapin kauppakamari on osa kauppakamarien valtakunnallista verkostoa. Sen toimitusjohtajana toimii Liisa Ansala. Lapin kauppakamari valittiin Vuoden kauppakamariksi vuonna 2023. == Lähteet == Luokka:Suomalaiset kauppakamarit Luokka:Lapin maakunta
Mustasirkku

Mustasirkku (Calamospiza melanocorys) on sirkkuleihin kuuluva lintulaji. Lajia tavataan Pohjois-Amerikassa. == Koko ja ulkonäkö == Mustasirkku kasvaa 14–18 cm pitkäksi. Sukupuolet eroavat toisistaan ulkonäöltään. Ruumiinrakenteeltaan lintu on tukevahko. Lisääntymisaikaan mustasirkkukoiraan höyhenpuku on kauttaaltaan musta lukuun ottamatta siipien leveää valkoista juovaa. Lisääntymisajan ulkopuolella koiras on ruskeankirjava ja muistuttaa muuten naarasta, mutta rinta on musta. Mustasirkkunaaraan pää, selkä ja siivet ovat harmahtavan ruskeat ja niissä on tummempia juovia. Siivissä on lisäksi levehkö valkoinen juova. Naaraan rinta ja vatsa ovat valkoiset ruskein juovin. Mustasirkun harmaa nokka on kookas ja tukeva. ==Levinneisyys ja elintavat== Mustasirkun lisääntymisalue ulottuu Albertan eteläosista Teksasin länsiosiin. Laji talvehtii Meksikossa, mutta lisääntymisalueen eteläosien linnut eivät muuta. Mustasirkun elinympäristöä ovat ruohomaat, joilla kasvaa heinien lisäksi marunoita, kaktuksia ja pensaita. Mustasirkku liikkuu usein parvina. Kesäisin lajin ravintoa ovat enimmäkseen hyönteiset ja hämähäkit, mutta myös siemenet. Talvisin lintu syö heinien siemeniä. Mustasirkun kevätmuutto on maalis-huhtikuussa ja koiraat saapuvat ennen naaraita perustamaan reviirin. Syysmuutto alkaa heinäkuun lopulla. Laji pesii kuppimaisiin pesiin maahan pensaas tai kaktuksen juurelle. Naaras munii kahdesta kuuteen sinistä munaa. == Lähteet == Luokka:Sirkkulit
Luumukukan ritarikunta

Luumukukan ritarikunta () oli Korean keisarikunnassa jaettu ritarikunta, joka perustettiin 17. huhtikuuta 1900 keisari Gojongin käskystä. Sitä myönnettiin taegukin ritarikunnan saaneille, ja luumukukan ritarikunta oli itse asiassa tämän ritarikunnan ylin luokka. Ritarikunnassa oli vain yksi luokka: * ritarikunnan nauha == Lähteet == Luokka:Korean keisarikunta Luokka:Ritarikunnat
Kahdeksan trigrammin ritarikunta

Kahdeksan trigrammin ritarikunta () oli Korean keisarikunnassa jaettu ritarikunta, joka perustettiin vuonna 1901 keisarikunnan 6-vuotisjuhlan kunniaksi keisari Gojongin käskystä. Ritarikunta lakkautettiin vuonna 1910 Japanin liitettyä Korea itseensä. Ritarikunnassa on 8 luokkaa, joista kaksi viimeisintä olivat mitaliluokkia: * ritarikunnan nauha == Lähteet == Luokka:Korean keisarikunta Luokka:Ritarikunnat